ועדת הכלכלה, כנסת 25, פרוטוקול מספר 207, 2023-09-13 00:00

דוד ביטן: אני פותח את הישיבה בנושא החלטת מפרסמים להימנע מלפרסם בערוץ 14

דוד ביטן:  מי נוכח פה, רק לדעת? רשות התחרות, נכון?     

נחשון אקסלרד: לימיני יושב בסאם ג'אבר, הבעלים של ערוץ "הלא T

נחשון אקסלרד: V"

דוד ביטן: אוקיי

דוד ביטן:  של ערוץ אחר?     

נחשון אקסלרד: מה זאת אומרת ערוץ אחר?     

דוד ביטן: איזה ערוץ אתם?     

נחשון אקסלרד: "הלא T

נחשון אקסלרד: V"

בסאם ג'אבר: זה הערוץ הערבי הייעודי

דוד ביטן: אתה חושב שאני מכיר את השמות של הערוצים?     

בסאם ג'אבר: כן, תחת הרשות השנייה

בסאם ג'אבר:  שני בסאם ג'אבר

דוד ביטן: גם לך עושים חרם? טוב

בסאם ג'אבר: אנחנו נדבר על זה

בסאם ג'אבר:  יהיה לי עוד מה לומר

קריאה: זה חרם על ערוץ 14 או לזה?     

דוד ביטן: לא, חרם על ערוץ 14

דוד ביטן:  אבל אם יש חרם גם על הערוץ שלהם, נטפל גם בו

דוד ביטן:  מה זאת אומרת?     

בסאם ג'אבר: בהחלט יש לנו מה לומר בעניין

דוד ביטן: אין בעיה

דוד ביטן:  אתם נציגים של ערוץ 14?     

יגאל דנינו: כן

יגאל דנינו:  נמצא כאן המנכ"ל, אריאל אדרי ועני עו"ד יגאל דנינו

אברהם בצלאל: למה הוא לא יושב פה המנכ"ל?     

דוד ביטן: בסדר, בסדר

דוד ביטן:  אין בעיה

דוד ביטן:  ואתה, מה תפקידך בכוח?     

שי גליק: אני שי גליק, מארגון "בצלמו"

שי גליק:  אני מתעסק בזכויות של המגזר הערבי

דוד ביטן: הבנתי

דוד ביטן:  טוב

דוד ביטן:  רשות התחרות, עוד לפני שנשמע את ערוץ 14

דוד ביטן:  אני לא בא וטוען כרגע שחייבים לפרסם בערוץ 14, בוודאי שלא

דוד ביטן:  זה עניין עסקי

דוד ביטן:  יחד עם זאת, ברגע שזה נעשה חרם בצורה מאורגנת, על מנת לפגוע בערוץ, אז לפי דעתי זה פוגע בתחרות

דוד ביטן:  כיוון שאם ערוץ אין לו הכנסות, אז הוא יסגור

דוד ביטן:  אם הוא סוגר, ואנחנו יודעים שערוץ 14 זה הערוץ היחידי הימני

דוד ביטן:  אז מה רוצים עכשיו? שכל הערוצים יהיו רק ערוצים 12, 13 ו-11? ודאי שצריך לתת מגוון דעות

דוד ביטן:  ואני מזכיר לכולם שהחוק הזה של התקשורת צריך להגיע

דוד ביטן:  אני לא רוצה לנצל את הסמכויות שיש לי במסגרת הצעת חוק

דוד ביטן:  אני בונה על כך שהרגולציה יודעת לעשות את זה

דוד ביטן:  ולכן כינסתי את הישיבה

דוד ביטן:       היום זה נגד ערוץ 14, מחר ערוץ 12 יגיד איזה מילה, אז זה יהיה נגד ערוך 12

דוד ביטן:  אי אפשר לתת לעסקים את היכולת לקבוע מה הערוצים יאמרו בכל דבר ועניין

דוד ביטן:  יש פה גם פגיעה בחופש הביטוי, גם פגיעה בחופש התחרות

דוד ביטן:  למרות שחופש הביטוי זה לא בעניין שלכם

דוד ביטן:  אני מאוד התפלאתי שרשות השנייה החליטה פתאום שזה לא עניין שלהם, כי הם לא דואגים, הם לא מטפלים בפרסומים

דוד ביטן:  יחד עם זאת, בוודאי שאם ערוץ 14 כתוצאה מהכנסות כלכליות ייסגר, אז כן יש להם מה להתערב

דוד ביטן:  אני לא מבין את ההתייחסות הזאת שלהם

דוד ביטן:  הם הולכים רק על העניין הצר של הפרסום, שזה לא באחריות שלהם

דוד ביטן:  אבל יש לזה השלכות

דוד ביטן:  ההשלכות הן בסמכות שלהם

דוד ביטן:  ועל כן אני מבקש שייכתב להם מכתב תלונה שלנו שלא מבטלים את ההגעה שנייה לפני

דוד ביטן:  מתי קיבלת את התשובה הזאת?      

ד"ר עידית חנוכה: היום

דוד ביטן: היום

ד"ר עידית חנוכה: 12:15

דוד ביטן: נו, את מבינה? שיגידו יש לנו הכנות לחג, אני יודע? אולי איזה סיבה

דוד ביטן:  אבל לבוא ולהגיד מה שהם אומרים זה לא רציני

דוד ביטן:       אני ראיתי את המכתב שלכם

דוד ביטן:  אבל בבקשה, אתם רוצים להתייחס? תתייחסו

יגאל דנינו: אני לא אחזור על כל מה שכתבנו

יגאל דנינו:  יש פורום שנקרא פורום העסקים, שחברים בו ראשי המשק, בנקים, חברות ביטוח, נדל"ן, כל האנשים, המנכ"לים ובעלי החברות הגדולות במשק, שהם חברים בקבוצת ווטסאפ

יגאל דנינו:  ובקבוצת הווטסאפ הזאת, לפי כמה הודעות שאנחנו קיבלנו מתוך קבוצת הווטסאפ, התארגן בצורה קולקטיבית חרם פרסומות על ערוץ 14

דוד ביטן: עכשיו, זה לא רק שטראוס, זה כולם לא מפרסמים?     

שלום דנינו: כולם מדברים שם

דוד ביטן: מדברים, אבל הם לא מפרסמים?     

יגאל דנינו: חלק גדול מהחברים בקבוצה הזאת לא מפרסמים בערוץ 14

יגאל דנינו:  רק מיעוטם יצאו עם זה בפומבי והודיעו במפורש, כמו שטראוס, כמו דלק רכב, כמו אבן קיסר

יגאל דנינו:  היתר נוקטים חרם בפועל, אבל לא יצאו עם זה בפומבי

יגאל דנינו:      עכשיו, לנו הגיעו חלק מההודעות באותה קבוצה

יגאל דנינו:  אנחנו כמובן לא חברים באותה קבוצת ווטסאפ

יגאל דנינו:  "כל הכבוד שי באב"ד, חזק ואמץ", זה על שי באב"ד, מנכ"ל שטראוס

יגאל דנינו:  "אסור לשים שקל בערוץ הנוראי הזה שמרעיד את מדינת ישראל"

דוד ביטן: מי, מי כתב את זה?     

יגאל דנינו: זה אמר חי גליס

יגאל דנינו:  מנכ"ל "ביג"

דוד ביטן: זה שמנע, זאת אומרת לא פתח, סגרו את החנויות

יגאל דנינו: ואיתן בר זאב מ-"ביג" אומר לו "שי, אתה לא לבד

יגאל דנינו:  מאמין שאיש מחברי הפורום לא ישים שקל בערוץ המזוהם הזה"

יגאל דנינו:  ואורי קרן מבית השקעות "מור": "חשוב מאוד לפנות ליתר המפרסמים בערוץ 14 ולבקש מהם גם לא לפרסם"

יגאל דנינו:  אייל ולדמן, מייסד "מלנוקס": "צריכים שגם הבנקים יפסיקו את הפרסום בערוץ 14"

יגאל דנינו:  וגיל אגמון, מבעלי "דלק רכב", עוצר, מנסה לעצור אותם

יגאל דנינו:  מבין שיש איזה שהיא בעייתיות

יגאל דנינו:  ומבקש לעצור את הדיבורים האלה

יגאל דנינו:  וחי גליס אומר: "כל מי שפורום כדאי שיביע עמדה דומה

יגאל דנינו:  נרסק אותם מהצד של הכלכלה"

דוד ביטן: אתכם

דוד ביטן:  את הערוץ

שלום דנינו: אותם, אותנו, את כולם

שלום דנינו:  את הדמוקרטיה, בעיקר

דוד ביטן: אין פה נציג משרד המשפטים, הוא לא הגיע? לא הזמנו?     

ד"ר עידית חנוכה: לא הזמנו נציג

דוד ביטן: היינו צריכים להזמין אותם

ד"ר עידית חנוכה: הם בדרך כלל לא רוצים להגיע

דוד ביטן: מה זה בדרך כלל לא רוצים להגיע? אם אני מזמין, הם יגיעו

דוד ביטן:  מה זה לא רוצים?     

שלום דנינו: אני ראיתי סרטון של פרופ' סוזי נבות, שמדברת על הדמוקרטיה הפגומה ודמוקרטיה מושלמת

שלום דנינו:  היא אומרת שם, זה מאוד מתקשר למה שאנחנו דנים

שלום דנינו:  היא אומרת שאנחנו דמוקרטיה פגומה, כמו רוב מדינות ה-OECD

דוד ביטן: רגע, לפני זה

דוד ביטן:  אתם חוקרים גם קרטלים?     

יעל דיין: בוודאי

דוד ביטן: אז זה לא קרטל? קרטל לא לפרסם, זה גם סוג של קרטל

דוד ביטן:  לא רק קרטל במחירים, אלא גם ברגע שמתארגנים

דוד ביטן:  אני מבקש בעניין הזה, באמת, כל הנושא הזה שייחקר על ידכם

דוד ביטן:  ממש חקירה

דוד ביטן:  כי אני לא מקבל את זה

דוד ביטן:  זה כמו שהיום אני אבוא ואגיד, ואין שום בעיה, דרך אגב

דוד ביטן:  פנה אליי בזמנו הבעלים של פוקס, חבר כנסת מסוים ביקש להימנע מלרכוש מהם מוצרים בגלל העמדות שלו

דוד ביטן:  אני פניתי לחבר הכנסת ואמרתי לו אל תעשה את זה

דוד ביטן:  אנחנו לא נעשה חרם בגלל עמדות או בגלל חופש ביטוי

דוד ביטן:  ברור, אפשר לעשות חרם כלכלי, אם המחיר עלה, דברים מן הסוג הזה

דוד ביטן:  כמו בארצות הברית

דוד ביטן:  אבל לא על חופש הביטוי

דוד ביטן:       אני חושב שזה מה שהם עושים במסגרת קבוצת הווטסאפ הזאת, זה מעין קרטל

דוד ביטן:  זה תיאום עמדות על מנת לפגוע בערוץ מסוים

דוד ביטן:  ואני מאוד מתפלא, דרך אגב, שמשרד המשפטים לא התערב

דוד ביטן:  והיועצת המשפטית לממשלה לא התערבה בעניין

דוד ביטן:  לדעתי היא כן צריכה להתערב וכן צריכים לעשות

דוד ביטן:  אני מבקש בעניין הזה בדיקה שלכם, מקיפה

דוד ביטן:  חוות דעת האם זה קרטל, לא במובן של קרטל מחירים, אלא קרטל בשימוש בפרסום, שזה חלק מהעניין

דוד ביטן:  ואני מבקש על זה חוות דעת מסודרת שלכם

דוד ביטן:  ואני מבקש חקירה בעניין

דוד ביטן:      אנחנו לא נאפשר בשום מקרה דבר כזה שיקרה, לאף צד

דוד ביטן:  לאו דווקא ימין או שמאל

דוד ביטן:  שיהיה ברור העניין

שלום דנינו: אני רוצה רק להשלים, כי הייתי באמצע הסרט של סוזי נבות

שלום דנינו:  רשות התחרות, זה מאוד חשוב

שלום דנינו:  אוקיי? אני באמת מבקש את ההקשבה שלכם

שלום דנינו:  ובסרטון הזה סוזי נבות מסבירה מהי דמוקרטיה

שלום דנינו:  ומה שהיא אומרת שם, א', השוויון בפני החוק

שלום דנינו:  והיא מדברת על עוד אלמנט מאוד חשוב שצריך להביא לידיעת ציבור הבוחרים את נציגי הציבור, את הדעות השונות

שלום דנינו:  היא מדגישה את זה ומסבירה את זה

שלום דנינו:       ואני חושב שאם בכוח של ממון משתיקים קול, זה פגיעה אנושה בדמוקרטיה

שלום דנינו:  זה ברמה הפילוסופית

שלום דנינו:  ברמה הצרכנית, בעצם שטראוס אומרת אני לא רוצה לחשוף את תמי 4 או את דנונה לצופים של ערוץ 14

שלום דנינו:  ובעצם הם פוגעים בצופים שהם לקוחות

שלום דנינו:  וזכותם של הלקוחות לראות את הפרסומות האלה

שלום דנינו:  זכותם לא לראות

שלום דנינו:  אבל בטח לאפשר להם לראות מה שטראוס מציעה לשוק

שלום דנינו:  והנתח של הפרסום צריך להיות כזה שעל פי הצופים

שלום דנינו:  אם יש להם רייטינג של 5% הם צריכים לקבל את הנתח הפרסומי של 5%

דוד ביטן: שטראוס היא לא חברה ציבורית, היא חברה פרטית, זה אני יודע אני חושב

דוד ביטן:  ציבורית

דוד ביטן:  חברה ציבורית יכולה לא לפרסם? כל העניין הזה, תקשיבו, חברה ציבורית לא יכולה לעשות את זה

דוד ביטן:  לא לפרסם בגלל עניין פוליטי

דוד ביטן:  זה כל המשמעות של חברה ציבורית

דוד ביטן:  כולם מחזיקים מניות בחברה הציבורית

שלום דנינו: זה רגולטור אחר שלא נמצא פה

דוד ביטן: חברה פרטית, אני מוכן לשמוע

דוד ביטן:  אני חושב שלא הוזמנו כל האנשים, את שומעת עידית? שהיו צריכים להיות פה

דוד ביטן:  אז אני מציע ככה, חבל שהיועץ המשפטי שלנו לא פה

דוד ביטן:  אני חושב שחברה ציבורית, שכל הציבור מחזיק במניות שלה, לא יכולה לעשות חרם פרסום משיקולים פוליטיים שלא יהיה חופש ביטוי של איזה שהוא ערוץ

דוד ביטן:  זה דבר ראשון

דוד ביטן:       דבר שני, אני חושב שיש פה קרטל, לא במובן של קרטל מחירים, אלא קרטל מסוג אחר שכן אתם צריכים לבדוק אותו ולהתערב בו

דוד ביטן:  ואני רוצה את העמדה של משרד המשפטים

דוד ביטן:  אנחנו נעשה עוד ישיבה בעניין הזה

דוד ביטן:  עד אז, תבדקו את הדברים האלה

יעל דיין: אנחנו בדקנו אדוני

יעל דיין:  אני בכל זאת אשמח להתייחס

דוד ביטן: בבקשה

יגאל דנינו: רק אדוני, לפני שהרשות מתייחסת, אם אפשר להשלים רק מה הייתה השתלשלות העניינים

דוד ביטן: תשלים

יגאל דנינו: כי אנחנו פנינו לממונה על התחרות, בתלונה דחופה

דוד ביטן: ראיתי

דוד ביטן:  זה המכתב הזה אתה מדבר

יגאל דנינו: כן

יגאל דנינו:  ואני חייב להגיד שהממונה באמת פגשה אותנו במהירות והקשיבה לנו

יגאל דנינו:  אבל המכתב, בעצם מכתב ההחלטה בעצם דחה את הבקשות שלנו

דוד ביטן: לא, אבל יש פה, אחת הטענות היא טענה משמעותית

דוד ביטן:  ששטראוס היא בעלת מניות בערוץ 13

דוד ביטן:  נו, מה? אני לא יודע אם זה בסמכויות שלכם, כי אתם נתקעתם לי פה כנציגי הממשלה היחידים

יעל דיין: אנחנו באנו, אנחנו ממושמעים

דוד ביטן: אז זה עניין של משרד המשפטים אולי

דוד ביטן:  אבל אנחנו נעשה ישיבה בעניין זה, נוספת

דוד ביטן:  בינתיים אם בדקת, תגידי לי

דוד ביטן:  אבל בגדול, אנחנו לא נעזוב את הנושא הזה

דוד ביטן:  זה נושא שקשור לדמוקרטיה הישראלית

דוד ביטן:  כמו שבאים ואומרים שהממשלה לא יכולה לנצל את הכוח שלה על מנת לפגוע בתקשורת

דוד ביטן:  אותו דבר גם העסקים, במיוחד חברות ציבוריות, לא יכולות לנצל את העניין הזה כדי לפגוע בתקשורת באופן כזה

דוד ביטן:  באותה מידה

דוד ביטן:  אין שום הבדל

דוד ביטן:  נכון, זה פרטי

דוד ביטן:  אבל זה לא ממש פרטי, כי זה חברות ציבוריות

שלום דנינו: זו השתקה של קול דמוקרטי

שלום דנינו:  ובעניין הזה, קול ייחודי ויחיד בתקשורת של הטלוויזיה

יגאל דנינו: צריך להבין גם שכוונת המכווינים הייתה לפגוע בערוץ 14 כדי להביא לסגירה שלו

דוד ביטן: לא, זה עולה ממה שאתה טוען בקבוצת הווטסאפ שלהם

יגאל דנינו: כן, כן

דוד ביטן: מה העניין הזה?     

יגאל דנינו: וגם במכתבים

דוד ביטן: טוב, הבנתי

דוד ביטן:  מה בדקת?     

יעל דיין: אוקיי, אז אדוני יושב הראש וחברי הוועדה, אני יעל שיינין, היועצת המשפטית של רשות התחרות

יעל דיין:  אני רוצה להגיד, אנחנו פה הוזמנו ולכן באנו

דוד ביטן: כן, כן, אתם היחידים שבאתם

דוד ביטן:  זה בסדר גמור

דוד ביטן:  דרך אגב, משרד התקשורת, לתדהמתי, לא הגיע

דוד ביטן:  ואני לא מבין את זה, איך משרד התקשורת לא מגיע לדבר כזה שקשור לתקשורת

דוד ביטן:  נשגב מבינתי, אני לא מבין את זה

דוד ביטן:  שהם הודיעו שהם לא צריכים לבוא, אין להם מה להגיד

דוד ביטן:  מה זה אין להם מה להגיד? אין להם מה להגיד על דבר כזה?     

שלום דנינו: אני חושב שצריך דיון הרבה יותר רציני

דוד ביטן: מה זה אין להם מה להגיד? טוב, אני אעצור אותך

דוד ביטן:  אני לא רוצה לשמוע מה בדקתם, כי אני הולך לעשות עוד ישיבה

דוד ביטן:  בישיבה הבאה תבואו עם כל הבקשות שלי

יעל דיין: אני יכולה רק להגיד משפט? בכל זאת אני היועצת המשפטית

דוד ביטן: כן?     

יעל דיין: חוק התחרות הוא חוק שיש לו תכלית

יעל דיין:  והתכלית היא תכלית שקשורה לכלכלה ועסקים

דוד ביטן: אז אנחנו משנים אותו טיפה

יעל דיין: רק רגע

יעל דיין:  לא

דוד ביטן: בפרשנות שלנו לחוק התחרות

יעל דיין: אבל בכל זאת זה חשוב

יעל דיין:  והתכלית שלו היא תחרות שאמורה להיטיב עם הציבור

דוד ביטן: נו?     

יעל דיין: רק רגע

דוד ביטן: אבל התחלת יפה

דוד ביטן:  זה לא מיטיב עם הציבור? אם סוגרים, אם את לא נותנת לו אפשרות בעקבות הפגיעה בתחרות לשמוע את הערוצים שהוא רוצה בהם, זה לא נשמע לך חלק מהתחרות? דרך אגב, יש לזה גם היבטים כלכליים

דוד ביטן:  ברגע שנסגר ערוך 14 שוק הפרסום הולך רק לגופים מסוימים

דוד ביטן:  אז את לא יכולה להגיד שאין לזה השפעות כלכליות

יגאל דנינו: יש רק שלושה ערוצים היום

יגאל דנינו:  זה אחד משלושה ערוצים

נחשון אקסלרד: למה, למה רק שלושה ערוצים, סליחה?     

יגאל דנינו: ערוצים מסחריים

נחשון אקסלרד: ערוצים מסחריים יש שישה

דוד ביטן: בסדר, שישה

דוד ביטן:  הוא עשה טעות

יעל דיין: בכל זאת, אם אני יכולה להשלים?      

ד"ר עידית חנוכה: מסחרי זה ערוץ שניזון מפרסומות

יעל דיין: לא, אז באתי, אז אני אשמח להשיב

דוד ביטן: בבקשה

דוד ביטן:  לא, אני מפריע לך טיפה

שלום דנינו: הוא לא רצה לכבול את המחשבה שלך לדיון הבא, שיכול להיות שתבואי יותר פתוחה או עם רעיונות נוספים

שלום דנינו:  דוד דאג לזה

יעל דיין: בכל זאת חשוב לי להגיד

יעל דיין:  חוק התחרות הוא עוסק בתחרות

יעל דיין:  הוא לא עוסק בכל דבר שקשור לטובת הציבור

דוד ביטן: ומניעת תחרות?      

יעל דיין: רק רגע

דוד ביטן: זה לא עוסק?     

יעל דיין: אז השאלה היא מה הנושא שיש לנו כאן? והנושא שיש לנו כאן - - -     

דוד ביטן: הגדרתי אותו

יעל דיין: - - - הוא נושא בעל היבטים אידיאולוגיים, פוליטיים

דוד ביטן: לא, לא, לא

דוד ביטן:  גם נושאים תחרותיים

שלום דנינו: שההשלכות הציבוריות על התחרות היא כבדה פה

יעל דיין: אבל בכל זאת צריך להבין, בסדר? כשאנחנו מנתחים לפי חוק התחרות

שלום דנינו: כאילו, כולנו צריכים להבין

שלום דנינו:  לא 'אנחנו' בצד הזה, כולנו

יעל דיין: בוודאי

שלום דנינו: כולנו צריכים להבין

שלום דנינו:  אוקיי

יעל דיין: אז כשאנחנו מנתחים לפי חוק התחרות אנחנו מסתכלים על תמריצים כלכליים

דוד ביטן: אז יש פה תמריץ כלכלי

דוד ביטן:  כיוון שעוגת הפרסום

יעל דיין: כשחברות סוגרות לעצמן את המתחרה, את אחד המתחרים, אז המחירים שלהם בערוצים אחרים עולים

דוד ביטן: לא, לא, לא

דוד ביטן:  זה לא נכון

יעל דיין: ויש משמעות לסיפור שהוא סיפור תחרותי, לעומת סיפור - - -     

דוד ביטן: רגע, הבנתי את מה שבדקתם

דוד ביטן:  תשקלי גם את מה שאני אומר לקראת הישיבה הבאה

דוד ביטן:  יש כאן השלכות, התחרות פה, בגלל מניעת, בגלל מניעת הפרסום, יש לזה השלכות בתחרות בין הערוצים, שמגדיל את עוגת הפרסום לערוצים שנשארים

דוד ביטן:  ולכן יש פה השלכות של תחרות

דוד ביטן:  ואני לא יודע מה החוק אומר מבחינת פרשנות של ההגדרה מה זה תחרות או מה זה לא תחרות

דוד ביטן:  מבחינת תחרות כרגע, לא מבחינת מה שאני מבין

דוד ביטן:  לכן אני חושב שכן יש פה השלכות תחרותיות מצד אחד

דוד ביטן:  מצד שני, יש פה לדעתי קרטל אמיתי שהם עושים ביניהם, על מנת לפגוע בחופש הביטוי

דוד ביטן:  וזה תבדקו גם את העניין של הקרטל, כי זה בדיוק בסמכות שלכם

דוד ביטן:  קרטל זה לא רק שאני עכשיו אסכם עם, שרמי לוי יסכם עם שטראוס, לא עם שטראוס, עם סופר סל מה המחיר שיהיה למוצר של שטראוס

דוד ביטן:  קרטל זה גם כן קרטל כזה

דוד ביטן:  יכול להיות שהחוק לא אומר את זה, לא יודע

יעל דיין: לא, קרטל יכול להיות כל מיני

דוד ביטן: לי נראה שזה קרטל גם כן

יעל דיין: קרטל יכול להיות כל מיני דברים, נכון

דוד ביטן: יפה, אז תבדקי גם את העניין

יעל דיין: אבל רגע

שלום דנינו: אתם צריכים באמת במקרה הזה להיות יותר נועזים ולהזדעזע מהעובדה זאת

שלום דנינו:  ויש לזה היבטים שונים

דוד ביטן: ויש לזה סיבה

דוד ביטן:  והסיבה היא, העמדות של ערוץ 14, של העיתונאים שלהם בזה, זה אחד

דוד ביטן:  ושתיים, העובדה שערוץ 14 בטווח של הארבעה חודשים אחרונים, חמישה חודשים, עלה ברייטינג

יעל דיין: אבל בכל זאת - - -     

דוד ביטן: עלה בצופים, עלה ברייטינג

דוד ביטן:  ולכן יש גם מה לפגוע בו

דוד ביטן:  זה המצב

דוד ביטן:  אנחנו לא מאפשר שיפגעו בערוץ 14 סתם כך

שלום דנינו: ואת כל קבוצת הווטסאפ אתם צריכים לזמן לחקירה

יעל דיין: אני רק רוצה להגיד משהו

שלום דנינו: כי אני חושב שזה גובל בפלילי

שלום דנינו:  אבל את זה אתם תבדקו

דוד ביטן: מרשות ההון אני מבקש, בסדר, עזבי

דוד ביטן:  לא, לא, זה לא ויכוח בינינו

יעל דיין: לא, אני מבקשת רק להשלים משפט

דוד ביטן: רגע, רגע

דוד ביטן:  אני אתן לך מה שאת רוצה

יעל דיין: כמו שאדוני מבקש ממני לחשוב על הדברים ולהבין ולפתוח את הראש

יעל דיין:  אני רק רוצה לבקש מכם לחשוב מה המשמעות של לקחת חוק שהוא אמור להתעסק בתחרות וליישם אותו על מקרים שרלוונטיים לשאלות של פוליטיקה ואידיאולוגיה

דוד ביטן: את צודקת בדבר הזה

דוד ביטן:  יחד עם זה, לא, לא, לא

יעל דיין: יש לזה משמעות - - -     

שלום דנינו: אם זה היה דיון פוליטי לא היינו מערבים אותך

דוד ביטן: אני אגיד לך

שלום דנינו: לא היינו מערבים אותך בדיון פוליטי

דוד ביטן: אני אענה לך, אני אענה לך

דוד ביטן:  דווקא בגלל, לא, זה לא

דוד ביטן:  הפרשנות הזאת לא צריכה ללכת לכל מקום

דוד ביטן:  דווקא בגלל שזה פגיעה בתקשורת שיש לזה השפעה על חופש הביטוי, החשיבה צריכה להיות שונה

דוד ביטן:  דרך אגב, אני רוצה להגיד לך שבזמנו חוקקנו חוק מסוים שקשור לערוץ 1 ואחר כך עשינו תיקון לחוק

דוד ביטן:  זה הגיע לבית המשפט העליון והשופט מלצר אמר שבגלל שזה תחום התקשורת, אז צריך הגנה רחבה יותר

דוד ביטן:  הוא אמר את זה במפורש

דוד ביטן:  ורצה, ושלח את היועצים המשפטיים של הכנסת אליי על מנת שאני אסכים לתיקון החוק בעניין הזה

דוד ביטן:  ואז אמרתי שיתנו פסק דין

דוד ביטן:  יש לזה חשיבות גם פסק דין

דוד ביטן:       מהון להון מה שנקרא, היה שינוי בקואליציה

דוד ביטן:  ואז בהסכם היה שמבטלים את התיקון לחוק הזה שהיה

דוד ביטן:  ואז זה בוטל ממילא ולא היינו צריכים פסק דין

דוד ביטן:  יש חשיבות ממדרגה ראשונה לתחום התקשורת בגלל חופש הביטוי

דוד ביטן:  זה עולה מפסיקת בית המשפט העליון

דוד ביטן:  זה עולה מכל מיני מאמרים

דוד ביטן:  זה עולה בהרבה דברים

דוד ביטן:  זה הכול

יגאל דנינו: אדוני, אני מבקש רק להעיר הערה

יגאל דנינו:  העובדה שמעל החרם הזה מתנוסס כאילו שלט פוליטי גרם אולי לרשות התחרות להגיד אני נסוגה

דוד ביטן: נכון

דוד ביטן:  זה לא עניין פוליטי

יגאל דנינו: אני נסוגה מהעניין הזה

יגאל דנינו:  אבל ההשלכות על התחרות הן עקרוניות ומאוד מאוד משמעותיות

יגאל דנינו:  במקרה הזה מדובר פה על פרסום בטלוויזיה

דוד ביטן: רגע

דוד ביטן:  ולכן אני, רק רגע

יגאל דנינו: מחר זה יכול להיות משהו אחר

דוד ביטן: רק רגע, רק רגע

שלום דנינו: ואסור שההיבט הפוליטי ימנע מכם לראות את ההיבטים הכלכליים והאחרים

דוד ביטן: נכון

דוד ביטן:  זה מה שקורה

דוד ביטן:  ויש לזה השלכות, אי אפשר להגיד שאין

אברהם בצלאל: וזה לא משנה מה המניעים שלהם

דוד ביטן: נכון שזו פרשנות מרחיבה

דוד ביטן:  אבל לעניין הקרטל

אברהם בצלאל: בדיוק אדוני יושב הראש, זה לא משנה מה הסיבה שהם עושים את זה

דוד ביטן: אני רוצה שתבדקי את זה במפורש, זה קרטל לכל דבר

דוד ביטן:  במיוחד לאור מה שהם כותבים בקבוצת ווטסאפ

אברהם בצלאל: בסוף יש פה קרטל שהוא היום במקרה הזה, מחר נסיבות אחרות זה יכול להיות

אברהם בצלאל:  זה לא משנה מה הסיבות

דוד ביטן: ודבר נוסף אני מבקש

שלום דנינו: ואם שטראוס, נתתי דוגמה, יוצאת במבצע של תמי 4, בעצם הם מונעים מהציבור שצופה בערוץ 14 להיות מודע לתחרות הזאת של תמי 4

שלום דנינו:  אולי הם ירצו לרכוש? אז הם משתיקים את הקול הזה וסותמים לאנשים את העיניים

דוד ביטן: אני מבקש שמשרד המשפטים יבדוק את העניין לכך ששטראוס יש לה מניות בערוץ 13

דוד ביטן:  זה דבר נוסף

יגאל דנינו: אגב, גם החברה המרכזית למשקאות, קוקה קולה, שלא מפרסמת

דוד ביטן: אבל הם עשו עליכם חרם?     

יגאל דנינו: הם לא מפרסמים

יגאל דנינו:  והם בעלי מניות גם ב-12

דוד ביטן: אוקיי

דוד ביטן:  אז יופי, גם שהם ייבדקו

יגאל דנינו: חברות ציבוריות

דוד ביטן: רגע

יעל דיין: היא לא ציבורית

דוד ביטן: מי? הם פרטיים, לא שטראוס

דוד ביטן:  הם פרטיים

דוד ביטן:  לכן אמרתי, יש הבדל בין פרטי לציבורי

שלום דנינו: אבל אני חושב שהמעמד הכלכלי שלהם הוא כבר - - -     

דוד ביטן: בלבלתי בין קוקה קולה לשטראוס

דוד ביטן:  אז הם לא צריכים להיבדק

דוד ביטן:  דבר נוסף, אני מבקש שיבדקו את העניין של האם חברה ציבורית שנסחרת בבורסה היא לא יכולה, היא צריכה לנהוג בצורה אחרת בכל מה שקשור לפרסום מול ערוצי טלוויזיה

שלום דנינו: ואתם יכולים לשים שקופית במקום הפרסומת של קוקה קולה "קוקה קולה לא מפרסמת אצלנו בגללכם, בגלל הדעות שלהם, צופים יקרים

שלום דנינו:  אל תקנו קוקה קולה"

שלום דנינו:  אם זה פרטי

דוד ביטן: טוב

שלום דנינו: אבל כל יום

דוד ביטן: אתה רוצה להגיד משהו לפני שאני מסיים?     

נחשון אקסלרד: כן, בבקשה

נחשון אקסלרד:  תראה, אני לא יודע האם חל על חברות ציבוריות חובה לנהוג כך או אחרת

דוד ביטן: לא, ביקשתי חוות דעת

נחשון אקסלרד: לא, זה צריך להיבדק, אני לא יודע

דוד ביטן: משרד המשפטים יגיד לי

דוד ביטן:  לדיון הבא אני רוצה את משרד התקשורת פה

דוד ביטן:  לא מקובלת עליי הטענה

אברהם בצלאל: גם משרד המשפטים

דוד ביטן: ברור, משרד המשפטים כמובן

דוד ביטן:  וגם משרד הכלכלה

דוד ביטן:  שהכלכלה גם יגיד איך זה דבר כזה קורה, דבר כזה

דוד ביטן:  אני לא מבין את העניין הזה

דוד ביטן:  נשמע גם אותם

דוד ביטן:  כן?     

נחשון אקסלרד: לא הצגתי את עצמי

נחשון אקסלרד:  שמי עו"ד נחשון אקסלרד מ-"הלא T

נחשון אקסלרד: V"

נחשון אקסלרד:  שוב, אני לא יודע מה חל על חברות ציבוריות ומה לא

נחשון אקסלרד:  וכפי שאמרת, זה ייבדק

נחשון אקסלרד:  אני כן יודע מה חל על חברות או גורמים, גורמי פרסום ממשלתיים

נחשון אקסלרד:  עליהם חלה חובה

דוד ביטן: יש חובת שוויון

נחשון אקסלרד: יפה

נחשון אקסלרד:  והיא לא מתקיימת לחלוטין בכל מה שקשור לערוץ "הלא T

נחשון אקסלרד: V"

נחשון אקסלרד:  ערוץ "הלא T

נחשון אקסלרד: V" לא זוכה לגרוש פרסום מרשות החברות, מרשות התקצוב הממשלתית, מה-ווינר טוטו

נחשון אקסלרד:  מכל מיני, מפעל הפיס

נחשון אקסלרד:  מכל מיני גורמים שהם כסף ציבורי

נחשון אקסלרד:  זה לא כסף של חברה ציבורית או פרטית

נחשון אקסלרד:  זה כסף ציבורי

נחשון אקסלרד:  והחברה הערבית היא קרוב ל-30%, 20% ומשהו מאוכלוסיית המדינה

נחשון אקסלרד:  ההכנסות של ה-ווינר טוטו הן גדולות משיעור האוכלוסייה הערבית בחברה

נחשון אקסלרד:  ועדיין לא רואים שקל מפרסום שם

שלום דנינו: זו טענה צודקת

נחשון אקסלרד: רגע, רגע

דוד ביטן: לא יהיה הבדל

נחשון אקסלרד: זה צריך להיבדק

דוד ביטן: רגע

שלום דנינו: גם זה

שלום דנינו:  לא 'זה', 'גם זה'

דוד ביטן: לא יהיה הבדל בין ערוץ 14 לערוץ שלכם

נחשון אקסלרד: סליחה, פה אני מדבר על משהו שהוא בוודאות לא חוקי

שלום דנינו: אתה צודק

נחשון אקסלרד: אתה העלית שאלות, כבוד יושב הראש

דוד ביטן: אני חשבתי שהם חייבים לפרסם

נחשון אקסלרד: אז אני לא יודע אם הם חייבים, אבל כפי שאמרת ובצדק, שאתה תבדוק את זה

נחשון אקסלרד:  אבל רשויות מדינה חייבות

נחשון אקסלרד:  כספי ציבור חייבים

נחשון אקסלרד:  וזה לא קורה

נחשון אקסלרד:  ואת זה צריך לבדוק

דוד ביטן: מקובל עליי

שלום דנינו: אתה מעלה טענה נכונה

דוד ביטן: חברת הפרסום הממשלתית היא מחלקת את הפרסומים שלה לפי, לכל העיתונים

דוד ביטן:  למשל, לכל העיתונים, נדמה לי לפי רייטינג שלהם ולפי מספר עותקים שנמכרים

דוד ביטן:  למעט הארץ

דוד ביטן:  הארץ מקבלת הרבה יותר ממה שמגיע לה, לא יודע למה

דוד ביטן:  שנים אחורה

נחשון אקסלרד: אדוני, ה-טוטו ווינר, שזה כספי ציבור פר אקסלנס, שמקבל הכנסות ברמה גבוהה מאוד מהחברה הערבית

שלום דנינו: נגד מי אתה יכול להגיש קובלנה? כאילו, אתה לא מחכה לדיון הזה

נחשון אקסלרד: אני דווקא חיכיתי בכיליון עיניים לדיון הזה, בשביל העניין הזה

שלום דנינו: לא, אני אומר, אבל זה בטח מלווה אותך שנים

שלום דנינו:  ואני שואל האם פנית, הגשת קובלנה נגד הגוף?     

נחשון אקסלרד: זה מלווה אותנו שנים

נחשון אקסלרד:  אלא שאנחנו, היה לנו קשה לטעון

שלום דנינו: אני אומר את זה מתוך דאגה אליך

נחשון אקסלרד: אז אני אסביר

נחשון אקסלרד:  היה לנו קשה לטעון, כיוון שעד לפני כשנה וקצת לא, הערוץ לא היה חבר בוועדת המדרוג ולא היה לו רייטינג

נחשון אקסלרד:  והמפרסמים אומרים לנו, כנראה שבצדק, בלי רייטינג אנחנו לא יכולים

דוד ביטן: לא, לא, זה לא שייך לרשויות מדינה

נחשון אקסלרד: לא, לא, זה לא קשור

נחשון אקסלרד:  אבל המפרסמים אמרו לנו בלי רייטינג אנחנו לא יכולים לקבוע כמה זה

נחשון אקסלרד:  יש לנו רייטינג, אפשר לקבוע

דוד ביטן: כמה רייטינג?     

נחשון אקסלרד: עזוב, זה עדיין לא קורה

נחשון אקסלרד:  זה לא משנה כמה רייטינג יש לנו, זה עדיין לא קורה וזה צריך לקרות

נחשון אקסלרד:  ועל זה אני מבקש שאדוני יורה לבדוק

דוד ביטן: בסדר

דוד ביטן:  באותה מידה שאנחנו, באותו דיון שאנחנו נתייחס, נתייחס גם למה שהוא ביקש

דוד ביטן:  בסדר?      

בסאם ג'אבר: היו"ר, בקשר לרייטינג, אנחנו נצפים הכי הרבה בחברה הערבית

בסאם ג'אבר:  וזה, איפה שתלך, גם שרים שרוצים, מתעניינים, אפילו ראש הממשלה, מתעניינים, ישר מפנים אותם אלינו

בסאם ג'אבר:  אבל עכשיו יש לנו גם את המדרוג

דוד ביטן: בסדר גמור

נחשון אקסלרד: ואני רוצה להוסיף עוד נקודה אחת

שלום דנינו: ואנחנו, אגב, אנחנו פה בוועדה הרבה פעמים מדברים על זה שהקולות האלה, חשוב לנו באמת לחזק אותם

שלום דנינו:  את הגופים הקטנים האלה, העסקים הקטנים

שלום דנינו:  לעודד אותם כמה שיותר

שלום דנינו:  ובטח אתם ביניהם

נחשון אקסלרד: אז אני אוסיף עוד נקודה

נחשון אקסלרד:  שאני די משוכנע שהערוץ הזה הוא הערוץ הכי מאוזן בארץ

נחשון אקסלרד:  גם את זה כדאי לדעת

יגאל דנינו: אדוני, אני חושב שהנושא שמעלה "הלא T

יגאל דנינו: V" הוא ראוי לדיון נפרד, כי גם במגזר החרדי יש את אותה בעיה עם הרדיו של המגזר החרדי, שלא מקבל תקציבי פרסום ממשלתיים

דוד ביטן: אז אני אומר, איך שאומרים - - -     

נחשון אקסלרד: אני ממש לא מסכים, זה לא ראוי לשום דיון נפרד

נחשון אקסלרד:  אנחנו מתעסקים באותו עניין

יגאל דנינו: לא, זה לא בדיוק

נחשון אקסלרד: למה לא? אם אתה מדבר על אפליה על רקע פוליטי, גם אני מדבר על אפליה על רקע פוליטי, כי זה ערוץ ערבי

שי גליק: רגע, אני רוצה להגיד משהו, כבוד יושב הראש

שי גליק:  שי גליק, מנכ"ל "בצלמו"

שי גליק:  קודם כל, היו שני דיונים בכנסת כבר על זה שבאמת לשכת הפרסום הממשלתית, החלוקה שם - - -     

דוד ביטן: איפה, מתי היה?     

שי גליק: לפני חודשיים היה

דוד ביטן: איזה ועדה?     

שי גליק: ועדת הכספים

שי גליק:  לפני שנה וחצי היה דיון, אברהם בצלאל היה גם בדיון הזה

שי גליק:  על באמת על זה שהלפ"מ לא מפרסמת מספיק במגזרים הדתיים, החרדים, הערבים

דוד ביטן: בסדר גמור

דוד ביטן:  ומה ההחלטה הייתה?     

שי גליק: היה גם בג"ץ

שי גליק:  איך אומרים, היה דיון, לצערי לא השתנה הרבה

שי גליק:  הוקמה ועדה

שי גליק:  כן, הוקמה ועדה בלפ"מ בשביל להיטיב, זאת אומרת, לעשות יותר גיוון בפרסום

שי גליק:  וזה, מה שהוספתי גם, גם ערוץ 14 לא מקבל את אחוז הפרסום שלו מלפ"מ בהתאם לאחוז הרייטינג

שי גליק:  כמו שאמרתי, כן? לא יותר

שלום דנינו: מה זה לפ"מ?     

שי גליק: לפ"מ זה לשכת הפרסום הממשלתית

שי גליק:  זה הגוף שאחראי על כל הפרסומים של כל משרדי הממשלה

שי גליק:  זה אחד הגופים המפרסמים הגדולים יותר בישראל

יגאל דנינו: 700 מיליון בשנה

שי גליק: יפה

שי גליק:  והוא מפרסם בחסר בערוץ 14 ובערוצי התקשורת העדתיים, החרדים

שי גליק:  בדרך, ביום ליום

שי גליק:  כל האתרים וגם במגזר הערבי, דרך אגב, ב-"הלא T

שי גליק: V" ובאתיופי וברוסי

שי גליק:  אוקיי?     מה שאני בעצם מציע פה לוועדה זה לקבוע, קודם כל לגנות בחריפות את הדבר הזה ושהרשות תבדוק את זה

שי גליק:  אבל גם להציף את הנושא הזה שלפ"מ בינתיים יפרסמו כמו שמגיע לערוך 14

שי גליק:  לא אחוז אחד יותר, דרך אגב

שי גליק:  שוב, לא מגיע לערוץ 14 שום הנחות ושום הטבות

דוד ביטן: הבנתי

שי גליק: כן לקבוע שלפ"מ צריכים כרגע להיכנס בעצם מתחת לאלונקה

שי גליק:  לא מתחת לאלונקה, כן? אבל לפרסם בהתאם לאחוז הרייטינג

שי גליק:       ועוד נקודה אחת אני רוצה להגיד

שי גליק:  אנחנו, אזרחי ישראל מיוצגים בערוץ 14 ולא בערוץ 12 ו-13

שי גליק:  לי למשל, אני הייתי חבר פאנל בערוץ 14

שי גליק:  לא יתנו מעולם להיות חבר פאנל לא ב-"כאן" ולא ב-13 ולא ב-13, כי אני לא מהמגזר הנכון ולא בצבע הנכון ולא בדעות הנכונות

שי גליק:  ולא רק אני, עוד רבים כמוני אנשי פריפריה, שאתה לא תראה כמעט אנשי פריפריה בערוצים 11, 12

דוד ביטן: אוקיי, שי

דוד ביטן:  הבנו, הבנו

שי גליק: לכן אני באתי פה להגיד את זה

שלום דנינו: אתה רואה? צורפת לפאנל פה

דוד ביטן: אני אומר דבר מאוד פשוט: כרגע זימנו את הישיבה על ערוץ 14 ונתתי את ההנחיות על ערוץ 14

דוד ביטן:  ביחס לטענות של הערוץ הערבי, אני חושב שהם צודקים

דוד ביטן:  נכניס גם את זה לדיון הבא

דוד ביטן:  לכן באותה מידה תזמיני את מי שצריך לדיון הבא

דוד ביטן:  גם כן שנעשה ישיבה גם על זה באותה ישיבה

דוד ביטן:       עוד משהו? מישהו עוד רוצה להגיד משהו?      

נחשון אקסלרד: רק תודה

דוד ביטן: שלחתי אותך אמנם עם שיעורי בית, אבל אני סומך עלייך שתעשי את שיעורי הבית

דוד ביטן:  אוקיי, תודה רבה לכם, הישיבה הסתיימה